**Karangan Jenis Autobiografi**

1.     Karangan jenis ini biasanya memerlukan kamu membayangkan diri anda sebagai sesuatu benda secara terperinci.

2.     Ada yang mengisahkan riwayat hidup penulis sendiri dari awal hingga akhir.

3.     boleh ditulis dalam bentuk cerita atau penerangan / rencana

4.     Aturan membina karangan

         tempat asal - nama - dilahirkan di mana - proses pembuatan - dibungkus

         perjalanan dari kilang hingga ke tempat pameran - di mana dipamerkan - bertukar milik

         proses penggunaan dengan tuan baru - akhir hayat

         perasaan - sedih atau gembira

5.      boleh gunakan dialog untuk bercakap sesama rakan , bukan dengan manusia.

6.      paparkan nilai-nilai murni

Tuliskan sebuah karangan yang bertajuk ‘Aku Sebuah Basikal’.

Pengenalan              berasal dari Jepun

                             dibuat di sebuah kilang besi waja

terdiri daripada besi waja, getah dan plastik

Perenggan ke-2        disebut basikal

           dipamerkan

berasa sungguh gembira

Perenggan ke-3        menaiki sebuah kapal dagang

           berasa sungguh bangga

Perenggan ke-4        nasib malang

           kapal karam

           dijumpai oleh penyelam

           dijual sebagai besi buruk

Penutup               menjadi bahan terbuang

           kesal kerana tidak dapat berbakti

          Aku berasal dari ‘Negara Matahari Terbit’. Aku dibuat di sebuah kilang besi waja yang tidak besar. Badanku terdiri daripada besi waja, getah asli, kaca dan plastik.

          Apabila badanku telah siap dibuat, aku disebut basikal. Aku dan kawan-kawanku yang lain dipamerkan di sebuah bilik pameran. Aku berasa sungguh gembira kerana ramai orang memuji kecantikanku.

          Tidak lama kemudian aku dan kawan-kawanku menaiki sebuah kapal dagang. Aku berasa sungguh seronok apabila mendapati kami akan dihantar ke Malaysia. Melalui perbualan dua orang kelasi kapal itu, aku mendapati ramai kanak-kanak di Malaysia ingin memilikiku. Aku semakin bangga.

          Nasib kami sungguh malang . Kapal kami karam. Aku dan kawan-kawanku lemas. Setahun kemudian, aku dijumpai oleh seorang penyelam. Waktu itu badanku sudah berkarat. Penyelam itu membawa aku dan kawan-kawanku ke kedai yang membeli besi buruk. Aku dijual di situ.

          Aku berasa sungguh kesal kerana aku telah menjadi bahan terbuang sebelum sempat mencurahkan baktiku kepada orang Malaysia.

Tajuk : Aku sehelai baju

          Aku dilahirkan di sebuah butik terkenal di ibu kota. Selepas dilahirkan, aku dipakaikan pada sebuah patung dan diletakkan di dalam cermin. Tanda harga yang terlekat di badanku menunjukkan RM 350.

          Setelah lima hari berada di situ, aku telah dibeli oleh seorang gadia bernama Linda. Linda memakaiku pada majlis hari jadinya. Sebaik sahaja kawan-kawan Linda melihat diriku mereka semua memuji kecantikan yang aku miliki.

          Selang beberapa bulan, Linda ingin memakaiku sekali lagi. Apabila melihat badanku berkedut, dia mengambil seterika lalu menggosokku.

          Ketika badanku diseterika, telefon berdering. Linda berlari meninggalkan aku sehingga terlupa untuk menutup suis seterika. Badanku mula terasa panas. Aku cuba menahan keperitan, tetapi akhirnya aku hanya mampu menangis kerana terlampau sakit. Lama-kelamaan sebahagian badanku terbakar.

          Apabila terhidu bau benda terbakar, Linda tergesa-gesa mendapatkanku. Tetapi sudah terlambat kerana aku tidak boleh diselamatkan lagi. Kini aku hanya menjadi penghuni setia almari usang.

**Karangan Jenis Biografi**

Karangan jenis ini mengisahkan perihal riwayat hidup orang lain dari mula hingga ke akhir antaranya :

         tokoh-tokoh sejarah

         pemimpin tanahair

         tokoh sukan

         dan lain-lain

Dalam menulis karangan jenis ini, aspek latar belakang, riwayat hidup, pendidikan, sumbangan, kejayaan dan jasa-jasa seseorang itu diambil kira sebagai isi karangan.

Anda harus tahu benar tentang watak yang hendak ditulis itu dari awal hingga ke akhir.

Kamu tidak digalakkan menulis perkara-perkara yang sensitif sehingga boleh menimbulkan keaiban atau menjatuhkan maruah orang yang ditulis.

Soalan

Pada cuti semester yang lalu anda telah tinggal bersama-sama Pak Cik anda. Pak Cik anda itu penoreh getah. Ceritakan kehidupan seharian Pak Cik anda itu dalam bentuk karangan.

Pengenalan              rumah Pak Cik tidak jauh dari kebun getah

                             kepunyaan sendiri

Perenggan ke-2      keluar dari rumah awal pagi

                             menunggang basikal

Perenggan ke-3      memakai topi berlampu suluh

                             kerana masih gelap

                             menoreh dari sebatang pokok ke sebatang pokok

Perenggan ke-4      susu getah dikumpul

                             dimasukkan ke dalam baldi kecil

                             dipindahkan ke sebuah tangki besar

Penutup                  kerja siap pada pukul 12.00

                             hantar susu getah ke pusat penjualan

          Pak Cik saya penoreh getah. Rumahnya tidak jauh dari sebuah kebun getah. Kebun getah itu kepunyaan dirinya sendiri.

          Setiap hari, pagi-pagi lagi dia sudah keluar dari rumahnya untuk pergi menoreh. Dia menunggang sebuah basikal.

          Pak Cik saya memakai topi yang berlampu suluh di kepalanya. Tujuannya supaya kerja-kerja menoreh getah dapat dilakukan walaupun keadaan masih gelap. Dia menoreh getah dari sebatang pokok ke sebatang pokok getah yang lain sehinggalah kerja-kerja menoreh itu selesai dijalankan.

          Sejam kemudian, pakcik saya akan mengumpul susu getah yang telah bertakung di dalam sebuah mangkuk setiap pokok getah yang ditorehnya tadi. Susu getah dikumpul ke dalam sebuah baldi kecil. Apabila baldi kecil itu penuh, dia akan memindahkan susu getah itu ke dalam sebuah takungan besar.

          Lebih kurang pukul 12.00 tengah hari, pekerjaan itu pun selesai. Pak Cik saya akan menghantar susu getah yang telah terkumpul itu ke pusat penjualan.

https://ad.yieldmanager.com/pixel?id=1826844&t=2%22%20width=%221%22%20height=%221%22